
Upravni odjel za prostorno uređenje, graditeljstvo i zaštitu okoliša


PRIJEDLOG ODLUKE

O PROGLAŠENJU KRIŽA MISNOG SLAVLJA POSTAVLJENOG PRIGODOM POSJETA PAPE IVANA PAVLA II. OSIJEKU, DOBROM OD LOKALNOG ZNAČENJA


 O b r a z l o ž e n j e 


Pravni temelj
Članak 22. stavak 1. Zakona o zaštiti i očuvanju kulturnih dobara (Narodne novine br. 145/24) kojim je propisano da zaštitu dobara od lokalnog kulturno-povijesnog i/ili društvenog značenja, koja nisu upisana u Registar, može proglasiti predstavničko tijelo županije, Grada Zagreba, grada ili općine, ako se nalaze na njihovu području.
Članak 19. točka 24. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst, 8/24 i 7/25) kojim je utvrđeno da Gradsko vijeće u okviru samoupravnog djelokruga donosi odluke u skladu sa Zakonom i drugim propisima.
	
Razlozi upućivanja prijedloga i ocjena stanja
Gradsko vijeće Grada Osijeka na 5. sjednici održanoj 27. rujna 2004. donijelo je Odluku o proglašenju “Križa misnog slavlja“ postavljenog prigodom posjeta Pape Ivana Pavla II. Osijeku, kulturnim dobrom od lokalnog značenja (KLASA: 350-01/04-01/19, URBROJ: 2158-/01-01/01-04-02), /u daljnjem tekstu: Odluka/.
Križ misnog slavlja koji je izrađen prigodom posjeta Pape Ivana Pavla II. Osijeku, postavljen je temeljem građevinske dozvole od 28. rujna 2005. Na drvenoj konstrukciji Križa misnog slavlja došlo je do sloma uslijed atmosferskih utjecaja. Križ je demontiran i odvezen na skladište. Mehanička svojstva konstrukcije su izgubljena te je potrebno napraviti novu konstrukciju na način se zdravi drveni dio križa ojača čeličnom konstrukcijom. 
Narušena stabilnost i sigurnost konstrukcije zahtijevali su poboljšanje temeljnih zahtjeva za građevinu za što je bilo potrebno izraditi glavni projekt i ishoditi građevinsku dozvolu. Tijekom postupka ishođenja građevinske dozvole, a prilikom pribavljanja posebnih uvjeta građenja javno pravno tijelo (Hrvatska agencija za civilno zrakoplovstvo) svojim očitovanjem od 13. rujna 2024. nije prihvatila postavljanje Križa na istom mjestu iz sigurnosnih razloga. Predložena je nova lokacija Križa misnog slavlja koja se nalazi na k.č.br. 9700/17, k.o. Osijek, u neposrednoj blizini posjeta Pape Ivana Pavla II, a koja udovoljava posebnim uvjetima Hrvatske agencije za civilno zrakoplovstvo i za koju je ishođena građevinska dozvola KLASA: UP/I-361-03/25-01/000076; URBROJ: 2158-1-17-02/2-25-0010  od 22.05.2025.
Nadalje, 21. prosinca 2024. stupio je na snagu Zakon o zaštiti i očuvanju kulturnih dobara (Narodne novine broj 145/24) te je Odluku trebalo uskladiti sa Zakonom i naprijed navedenim.


Prilozi:
· [bookmark: _Hlk200352426]Odluka o proglašenju “Križa misnog slavlja“ postavljenog prigodom posjeta Pape Ivana Pavla II. Osijeku, kulturnim dobrom od lokalnog značenja (Službeni glasnik Grada Osijeka br. 5/04) 
· Posebni uvjeti za rekonstrukciju građevine izdani od Hrvatske agencije za civilno zrakoplovstvo (KLASA: 361-01/24-01/55; URBROJ: 116-05-01-24-6 od 13. rujna 2024.)
· Građevinska dozvola KLASA: UP/I-361-03/25-01/000076; URBROJ: 2158-1-17-02/2-25-0010  od 22.05.2025.
· Situacija – dispozicija površine i urbane opreme, grafički prilog broj: L-04 Glavnog arhitektonskog projekta kao sastavnog dijela građevinske dozvole KLASA: UP/I-361-03/25-01/000076; URBROJ: 2158-1-17-02/2-25-0010  od 22.05.2025.
· Projektirani vijek uporabe građevine i uvjeti održavanja (izvod iz Glavnog arhitektonskog projekta  broj: 049/24 – mapa 1 od veljače 2025.) 






Potrebna financijska sredstva 
Za izvršenje ovog Rješenja nije potrebno osigurati financijska sredstva iz Proračuna Grada Osijeka.





Slijedom navedenog predlaže se Gradskom vijeću donošenje Odluke koja u prijedlogu glasi: 





[bookmark: _Hlk200349699]Na temelju članka 22. stavak 1. Zakona o zaštiti i očuvanju kulturnih dobara (Narodne novine br. 145/24) i članka 19. točka 24. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst, 8/24 i 7/25) Gradsko vijeće Grada Osijeka na ____ sjednici održanoj _____________ 2025., donosi


O D L U K U
o proglašenju Križa misnog slavlja postavljenog prigodom posjeta Pape Ivana Pavla II. Osijeku, dobrom od lokalnog značenja


Članak 1.
Križ misnog slavlja, proglašava se dobrom od lokalnog značenja u znak sjećanja na posjet Pape Ivana Pavla II. Osijeku (u daljnjem: Križ).

Članak 2.
Obuhvat zaštite Križa prikazan je na grafičkom prilogu: Situacija – dispozicija površine i urbane opreme (grafički prilog broj: L-04 Glavnog arhitektonskog projekta broj 049/24 – mapa 1 od veljače 2025.) i sastavni je dio ove Odluke 

Članak 3.
Ovom Odlukom određuju se mjere zaštite i očuvanja Križa sukladno uvjetima održavanja iz Glavnog arhitektonskog projekta  broj: 049/24 – mapa 1 od veljače 2025. 

Članak 4.
Za provedbu ove Odluke zadužuje se Upravni odjel za prostorno uređenje, graditeljstvo i zaštitu okoliša.

Članak 5.
[bookmark: _Hlk200968525]Na dan stupanja na snagu ove Odluke, prestaje važiti Odluka o proglašenju „Križa misnog slavlja“ postavljenog prigodom posjeta Pape Ivana Pavla II. Osijeku, kulturnim dobrom od lokalnog značenja (Službeni glasnik Grada Osijeka br. 5/04).

[bookmark: _Hlk200955517]Članak 6.
Ova Odluka stupa na snagu osmog dana od dana objave u Službenom glasniku Grada Osijeka. 



[bookmark: _Hlk200957455]
KLASA:   361-01/23-01/42
URBROJ: 2158-1-17-03/4-25-6
Osijek, ________ 2025.

PREDSJEDNIK
GRADSKOG VIJEĆA

prof.dr.sc. Tihomir Florijančić

Na temelju članka 34. stavka 1. točke 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst, 8/24 i 7/25) Gradonačelnik Grada Osijeka, _____________ 2025., donosi



Z A K L J U Č A K
o utvrđivanju Prijedloga Odluke o proglašenju Križa misnog slavlja postavljenog prigodom posjeta Pape Ivana Pavla II. Osijeku, dobrom od lokalnog značenja


I.

	Utvrđuje se Prijedlog Odluke o proglašenju Križa misnog slavlja postavljenog prigodom posjeta Pape Ivana Pavla II. Osijeku, dobrom od lokalnog značenja te se isti upućuje Gradskom vijeću Grada Osijeka na razmatranje i donošenje.
	
II.

	Potrebna obrazloženja na sjednici Gradskoga vijeća dat će Nataša Bošnjak, dipl.ing.arh., pročelnica Upravnog odjela za prostorno uređenje, graditeljstvo i zaštitu okoliša.


 



KLASA:   361-01/23-01/42
URBROJ: 2158-1-17-03/4-25-   
Osijek, ________ 2025.
														     GRADONAČELNIK

       Ivan Radić, mag.oec.




